b'\n_START_ARTICLE_\nAY-3-8912\n_START_PARAGRAPH_\nAY-3-8910 je trokanalni programabilni generator zvuka (eng. Programmable Sound Generator (PSG)) kojeg je dizajnirala ameri\xc4\x8dka tvrtka General Instrument prvenstveno za kori\xc5\xa1tenje s 16-bitnim mikroprocesorom CP1610 te za svoj 8-bitni mikroprocesor iz obitelji PIC1650. AY-3-8910 te razne druge ina\xc4\x8dice postale su popularne kao izvor zvuka u mnogim arkadnim igrama, te se koristio u mnogim ra\xc4\x8dunalskim sistemima i konzolama. Primjer su: konzole Intellivision i Vectrex; ra\xc4\x8dunala: MSX, Atari ST, Amstrad CPC, Oric 1, Colour Genie, Sinclair ZX Spectrum 128/+2/+3 kao i razne zvu\xc4\x8dne kartice za Apple II. Posebnu ina\xc4\x8dicu AY-3-8910 proizvodila je i japanska tvrtka Yamaha, koja je napravila manje modifikacije. Ovaj integrirani krug nosio je ime YM2149F.'